CELEX: 32021D1990
Language: bg
Date: 2021-11-15 00:00:00
Title: Решение (ОВППС) 2021/1990 на Съвета от 15 ноември 2021 година за изменение на Решение 2012/642/ОВППС относно ограничителните мерки с оглед на положението в Беларус

16.11.2021   
               
               
                  BG
               
               
                  Официален вестник на Европейския съюз
               
               
                  L 405/10
               
            
         РЕШЕНИЕ (ОВППС) 2021/1990 НА СЪВЕТА
         от 15 ноември 2021 година
         за изменение на Решение 2012/642/ОВППС относно ограничителните мерки с оглед на положението в Беларус
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 29 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 15 октомври 2012 г. Съветът прие Решение 2012/642/ОВППС (1) относно ограничителните мерки срещу Беларус.
                  
               
                     (2)
                  
                  
                     На 21 и 22 октомври 2021 г. Европейският съвет прие заключения, в които заяви, че няма да приеме никакви опити от страна на трети държави да използват мигрантите за политически цели, осъди всички хибридни атаки по границите на ЕС и потвърди, че ще реагира по съответен начин. Той подчерта, че ЕС ще продължи в спешен порядък да противодейства на протичащата в момента хибридна атака, водена от беларуския режим, включително чрез приемане на допълнителни ограничителни мерки срещу лица и правни субекти в съответствие с възприетия постепенен подход.
                  
               
                     (3)
                  
                  
                     Предвид сериозната обстановка Съветът счита, че критериите за включване в списъците в Решение 2012/642/ОВППС следва да бъдат изменени, за да се даде възможност за прилагането на целенасочени ограничителни мерки срещу физически или юридически лица, образувания или органи, които организират или допринасят за дейности на режима на Лукашенко, улесняващи незаконното преминаване на външните граници на Съюза или преноса на забранени стоки и незаконния пренос на стоки, за които има наложени ограничения, включително на опасни стоки, на територията на държава членка.
                  
               
                     (4)
                  
                  
                     Решение 2012/642/ОВППС следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Решение 2012/642/ОВППС се изменя, както следва:
            
                        1)
                     
                     
                        Член 3, параграф 1 се заменя със следното:
                        
                           „1.   Държавите членки предприемат необходимите мерки за предотвратяване на влизането или транзитното преминаване през техните територии на лицата, включени в приложението:
                           
                                       а)
                                    
                                    
                                       отговорни за сериозните нарушения на правата на човека или за репресиите срещу гражданското общество и демократичната опозиция, или чиито дейности по друг начин накърняват сериозно демокрацията или правовия ред в Беларус, и всички свързани с тях лица;
                                    
                                 
                                       б)
                                    
                                    
                                       които се възползват от или подкрепят режима на Лукашенко; или
                                    
                                 
                                       в)
                                    
                                    
                                       които организират или допринасят за дейности на режима на Лукашенко за улесняване на:
                                       
                                                   i)
                                                
                                                
                                                   незаконното преминаване на външните граници на Съюза; или
                                                
                                             
                                                   ii)
                                                
                                                
                                                   преноса на забранени стоки и незаконния пренос на стоки, за които има наложени ограничения, включително опасни стоки, на територията на държава членка,“;
                                                
                                             
                                 
                     
                  
                        2)
                     
                     
                        Член 4, параграф 1 се заменя със следното:
                        
                           „1.   Всички финансови средства и икономически ресурси, които принадлежат или са собственост на, или са във владение на, или се контролират от лица, образувания или органи, изброени в приложението, които отговарят на някой от следните критерии, се замразяват:
                           
                                       а)
                                    
                                    
                                       лица, образувания или органи, отговорни за сериозни нарушения на правата на човека или за репресии срещу гражданското общество и демократичната опозиция, или чиито дейности по друг начин накърняват сериозно демокрацията или правовия ред в Беларус, и свързани с такива лица, образувания или органи физически или юридически лица, образувания или органи;
                                    
                                 
                                       б)
                                    
                                    
                                       физически или юридически лица, образувания или органи, които се възползват от режима на Лукашенко или го подкрепят;
                                    
                                 
                                       в)
                                    
                                    
                                       физически или юридически лица, образувания или органи, които организират или допринасят за дейности на режима на Лукашенко за улесняване на:
                                       
                                                   i)
                                                
                                                
                                                   незаконното преминаване на външните граници на Съюза;
                                                
                                             
                                                   ii)
                                                
                                                
                                                   преноса на забранени стоки и незаконния пренос на стоки, за които има наложени ограничения, включително опасни стоки, на територията на държава членка;
                                                
                                             
                                 
                                       г)
                                    
                                    
                                       юридически лица, образувания или органи, притежавани или контролирани от лицата, образуванията или органите, попадащи в буква а), б) или в).“.
                                    
                                 
                     
                  
         
            Член 2
            Настоящото решение влиза в сила в деня след публикуването му в Официален вестник на Европейския съюз.
         
         
            Съставено в Брюксел на 15 ноември 2021 година.
            
               
                  За Съвета
               
               
                  Председател
               
               J. BORRELL FONTELLES
            
         
         
            (1)  Решение 2012/642/ОВППС на Съвета от 15 октомври 2012 г. относно ограничителните мерки с оглед на положението в Беларус (OВ L 285, 17.10.2012 г., стр. 1).